OpenLLM-France/wikimedia huggingface dataset:
# Concurs d'esmaixades de l'NBA

El concurs d'esmaixades de l'NBA és una competició en la qual els participants intenten mostrar al públic les seves millors esmaixades. Va ser inaugurat per l'ABA en l'All-Star Game (partit de les estrelles) de 1976 a Denver, just quan es van permetre les esmaixades en l'NCAA. Això va permetre als jugadors mostrar les seves habilitats picant la cistella per a intentar batre els seus rivals. De totes maneres, aquest concurs va durar poc, perquè l'ABA es va fusionar amb l'NBA l'any següent. L'NBA va crear el seu propi concurs donada la popularitat de les esmaixades.
El primer concurs d'esmaixades de l'ABA el va guanyar Julius Erving, tot un especialista en la matèria.

## Campions anteriors

* 2014 (New Orleans) – John Wall, Washington Wizards
* 2013 (Houston) – Terrence Ross, Toronto Raptors
* 2012 (Orlando) – Jeremy Evans, Utah Jazz
* 2011 (Los Angeles) – Blake Griffin, Los Angeles Clippers
* 2010 (Dallas) – Nate Robinson, New York Knicks
* 2009 - Nate Robinson, New York Knicks
* 2008 - Dwight Howard, Orlando Magic
* 2007 - Gerald Green, Boston Celtics
* 2006 - Nate Robinson, New York Knicks
* 2005 - Josh Smith, Atlanta Hawks
* 2004 - Fred Jones, Indiana Pacers
* 2003 - Jason Richardson, Golden State Warriors
* 2002 - Jason Richardson, Golden State Warriors
* 2001 - Desmond Mason, Seattle SuperSonics
* 2000 - Vince Carter, Toronto Raptors
* 1999 - Cancel·lat per falta de jugadors
* 1998 - No hi va haver concurs
* 1997 - Kobe Bryant, Los Angeles Lakers
* 1996 - Brent Barry, Los Angeles Clippers
* 1995 - Harold Miner, Miami Heat
* 1994 - Isaiah Rider, Minnesota Timberwolves
* 1993 - Harold Miner, Miami Heat
* 1992 - Cedric Ceballos, Phoenix Suns
* 1991 - Dee Brown, Boston Celtics
* 1990 - Dominique Wilkins, Atlanta Hawks
* 1989 - Kenny Walker, New York Knicks
* 1988 - Michael Jordan, Chicago Bulls
* 1987 - Michael Jordan, Chicago Bulls
* 1986 - Spud Webb, Atlanta Hawks
* 1985 - Dominique Wilkins, Atlanta Hawks
* 1984 - Larry Nance, Phoenix Suns
# PDJ

PDJ té els següents significats:
* Partit Demòcrata del Japó, partit polític del Japó
* Phyllis Dorothy James, escriptora anglesa de novel·la detectivesca
# Forn de calç del pla de les Vinyes

El Forn de calç del pla de les Vinyes és una obra de Bellver de Cerdanya (Baixa Cerdanya) inclosa a l'Inventari del Patrimoni Arquitectònic de Catalunya.

## Descripció

Forn de calç situat a la zona coneguda com a Pla de les Vinyes.
Estructura circular amb murs de pedra i morter. En resten en peu algunes parts, en prou bon estat de conservació, i tot i que la vegetació està cobrint progressivament l'espai. El sostre dels forns de calç se solia desmuntar per treure'n la calç, una vegada cuites les pedres.

## Referències

* 1 2 «Forn de calç del pla de les Vinyes». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].
# Frontera entre Moçambic i Zàmbia

La frontera entre Moçambic i Zàmbia és la línia de 419 km de longitud en sentit oest-est que separa l'est del sul de Zàmbia, província Oriental de la província de Tete a Moçambic. S'estén entre el trifini Zàmbia-Moçambic a l'oest, per on passa el riu Zambezi, i el trifini dels dos estats amb Malawi, pràxima a Chipata (Zàmbia).
Zàmbia (antiga Rhodèsia del Nord) va formar per de Nyasalàndia (avui Malawi), junt amb Rhodèsia del Sud (avui Zimbabwe), des de 1953. La Federació de Nyasalàndia es va desfer en 1963 i en 1964 es va independitzar Zàmbia. Moçambic va obtenir la seva independència de Portugal en 1975. Aquests esdeveniments marcaren l'oficialització d'aquesta frontera.

## Referències

* ↑ Zambia a Nation Shapes: The Story Behind the World's Borders a Fred M. Shelley, p. 386
# Locquénolé

Locquénolé (en bretó Lokenole) és un municipi francès, situat a la regió de Bretanya, al departament de Finisterre. L'any 2006 tenia 733 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 718 | 615 | 631 | 648 | 726 | 716 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Guy Pouliquen | |
# Attilio Benfatto

Attilio Benfatto (Caselle, 10 de març de 1943 - Mirano, 5 d'abril de 2017) fou un ciclista en pista i de ruta italià, professional entre 1966 i 1977. En el seu palmarès destaquen dues victòries d'etapa al Giro d'Itàlia.
Benfatto s'inicià en la ciclisme en pista, proclamant-se campió nacional de persecució per equips el 1963 i guanyant la medalla de plata al campionat del món de 1964 en la mateixa prova. Posteriorment passà a la carretera i el 1966 es va fer professional, aconseguint els seus principals èxits al Giro d'Itàlia, on guanyà dues etapes, el 1969 i el 1972. El 1971 tornà a la pista, en proves de mig fons, aconseguint una medalla de bronze al Campionat del món.

## Palmarès en ruta

* 1966
** Vencedor d'una etapa al Tour de l'Avenir
** Vencedor d'una etapa a la Cursa de la Pau
** Medalla de bronze al Campionat del Món en contrarellotge per equips, amb Luciano Dalla Bona, Mino Denti i Pietro Guerra
* 1969
** Vencedor d'una etapa al Giro d'Itàlia
* 1972
** Vencedor d'una etapa al Giro d'Itàlia

### Resultats al Giro d'Itàlia

* 1967. Abandona
* 1968. 38è de la classificació general
* 1969. 25è de la classificació general. Vencedor d'una etapa
* 1970. 57è de la classificació general
* 1971. 63è de la classificació general
* 1972. 55è de la classificació general. Vencedor d'una etapa
* 1973. Abandona (19a etapa)
* 1974. 90è de la classificació general

### Resultats al Tour de França

* 1970. 60è de la classificació general
* 1971. Fora de control (11a etapa)

## Palmarès en pista
### Campionats del món

* 1964
** Medalla de plata de persecució per equips
* 1974
** Medalla de bronze de mig fons

### Campionats nacionals

* Campió d'Itàlia de persecució per equips amateur: 1963
* Campió d'Itàlia de mig fons: 1972, 1973, 1974 i 1975

## Referències

* ↑ Lutto nel ciclismo, morto Benfatto Più volte campione italiano su pista Corriere.it

## Enllaços externs

* Fitxa a cyclebase.nl
* Fitxa a sitiodeciclismo.net
* Fitxa i biografia a museociclismo.it (italià)
# La Porte (Califòrnia)

La Porte és una concentració de població designada pel cens dels Estats Units a l'estat de Califòrnia. Segons el cens del 2000 tenia 43 habitants.

## Demografia

Segons el cens del 2000, La Porte tenia 43 habitants, 28 habitatges, i 12 famílies. La densitat de població era de 3,7 habitants/km².
Per edats la població es repartia de la següent manera: un 4,7% tenia menys de 18 anys, un 2,3% entre 18 i 24, un 2,3% entre 25 i 44, un 53,5% de 45 a 60 i un 37,2% 65 anys o més.
L'edat mediana era de 60 anys. Per cada 100 dones de 18 o més anys hi havia 173,3 homes.
La renda mediana per habitatge era de 30.781 $ i la renda mediana per família d'11.250 $. Els homes tenien una renda mediana de 12.083 $ mentre que les dones 0 $. La renda per capita de la població era de 18.258 $. Entorn del 100% de les famílies i el 65% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- La Porte». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
* ↑ «Geographic Comparison Table- La Porte». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Condició física

La condició física o forma física és la capacitat d'una persona per realitzar una activitat. També és el nivell d'energia i vitalitat que permet a les persones dur a terme les tasques diàries habituals, gaudir del temps de lleure actiu, afrontar les emergències imprevistes sense fatiga excessiva, i que també ajuda a evitar malalties hipocinètiques (derivades de la manca d'activitat física) i a desenvolupar el màxim de la capacitat intel·lectual tot experimentant plenament la joia de viure.
S'entén per condicionament físic el desenvolupament dels diferents components que incideixen en la condició física. Aquests components són les capacitats físiques bàsiques (força, velocitat. resistència i flexibilitat) i les capacitats psicomotrius (coordinació, agilitat i equilibri).
Hi ha també factors relacionats amb hàbits higiènics que incideixen en el nivell de condició física, ja que afecten els sistemes i aparells del cos humà; aquests hàbits són:
* Practicar una dieta equilibrada i variada
* Evitar la ingesta de substàncies que afecten negativament a l'organisme (begudes alcohòliques, drogues o tabac)
* Dormir entre 7 i 9 hores diàries
Per a millorar la condició física fa falta desenvolupar tant les capacitats físiques com les capacitats psicomotrius i mantenir els hàbits higiènics indicats. Quan s'entrena de manera raonable, es poden millorar les debilitats físiques, duent a l'harmonització de la condició física, i també a una disminució del temps necessari per a la recuperació del desgast físic.
Així mateix, la condició física pot ser amidada mitjançant proves que qualifiquen i categoritzen el nivell de les nostres capacitats físiques, la bateria eurofit és un exemple.

## Vegeu també

* Prova de Cooper
* Capacitats físiques

## Enllaços externs

* Bateria Eurofit
# PDG

PDG té els següents significats:
* Parlament de la Comunitat Germanòfona de Bèlgica (del seu nom en alemany Parlament der Deutschsprachigen Gemeinschaft), assemblea legislativa de la Comunitat Germanòfona de Bèlgica
* Plataforma de Gandia, partit polític de Gandia
* Partit Democràtic del Gabon, partit polític de Gabon
* Partit Democràtic de Guinea, partit polític històric de Guinea
* Partit Democràtic Guineà, partit polític de Guinea Bissau
* Particle Data Group, grup internacional de físics dedicat a l'ordenació de la informació sobre partícules elementals
* Patrouille des Glaciers, cursa internacional d'esquí de muntanya celebrada cada dos anys a Suïssa
* President-director general, directiu de rang més alt dins d'una societat anònima
* Presoner de guerra, militar fet presoner per l'enemic en un enfrontament de guerra
* PDG també és el codi SIL del tok pisin, llengua criolla parlada a Papua-Nova Guinea
# Fernando Picun

Fernando Picun (Montevideo, Uruguai, 14 de febrer de 1972) és un futbolista uruguaià. Va disputar 9 partits amb la selecció de l'Uruguai.

## Estadístiques

Selecció de l'Uruguai :
| Anys | Partits | Gols |
| 1996 | 2 | 0 |
| 1997 | 0 | 0 |
| 1998 | 0 | 0 |
| 1999 | 7 | 0 |
| Total | 9 | 0 |

## Referències

* ↑ National Football Teams
# Caulimoviridae

Caulimoviridae és una família de virus d'ADN bicatenari amb retrotranscripció. Són virus de les plantes.

## Gèneres

* Gènere Badnavirus; espècie tipus: Commelina yellow mottle virus
* Gènere Caulimovirus; espècie tipus: Cauliflower mosaic virus
* Gènere Tungrovirus; espècie tipus: Rice tungro bacilliform virus
* Gènere Soymovirus; espècie tipus: Soybean chlorotic mottle virus
* Gènere Cavemovirus; espècie tipus: Cassava vein mosaic virus
* Gènere Petuvirus; espècie tipus: Petunia vein clearing virus

## Referències

* Notes on family; Caulimoviridae. http://www.dpvweb.net/notes/showfamily.php?family=Caulimoviridae Arxivat 2010-07-17 a Wayback Machine.
* Livia Stavolone, Antonio Ragozzino, and Thomas Hohn. Characterization of Cestrum yellow leaf curling virus: a new member of the family Caulimoviridae. Journal of General Virology 84 (2003), 3459-3464. http://vir.sgmjournals.org/cgi/content/full/84/12/3459 Arxivat 2008-09-12 a Wayback Machine.
* 14th Swiss Plant Molecular and Cell Biology Conference, March 2005. http://www.unifr.ch/plantbio/skmb/abstracts.pdf

## Enllaços externs

* Viralzone: Caulimoviridae
# Locomòbil

Un locomòbil o màquina locomòbil és una màquina de vapor dissenyada per rodar sense necessitat de via fèrria, encara que estaven pensades per funcionar a semblança dels trens. Antigament estaven dotades de rodes de tractor connectades amb politges al motor de vapor. L'inventor de la locomòbil va ser el valencià Valentín Silvestre, qui la denominà originalment "locomotora per a camins ordinaris".
Al canvi del segle xix al xx les locomòbils eren utilitzades per encarrilar els vagons que se sortien de les vies en accidents, per arrossegar maquinària pesant o per dur a terme treballs d'instal·lació dels rails.
A Catalunya, l'any 1902 l'empresa General de Asfaltos y Portland, Asland, S. A., promotora de la Fàbrica de Ciment Asland, comprà una locomòbil de vapor de 15 tones i sis vagons de 18 tones de càrrega màxima, adquirits a la firma Best Manufacturing de Califòrnia. Aquesta locomòbil circulava per camins i s'usà inicialment per transportar maquinària cap a la fàbrica situada a Castellar de n'Hug, i després de d'inauguració, per transportar el ciment produït. La locomòbil va tenir molta oposició a la comarca. L'any 1905 fou prohibit l'ús de la locomòbil per carreteres públiques, i a partir d'aquell moment el transport de ciment es feu mitjançant carros de transport i mules.
Durant el mes de març de 1908 una composició formada per una locomòbil i tres vagons formant un tren Renard — amb dos de viatgers, de primera i segona classe, i un per al transport de mercaderies—, desplaçada expressament des de França, va realitzar una demostració del sistema per algunes localitats de la província de Barcelona, encara que el sistema de transport finalment es va descartar.

## Imatges

* Locomòbil i màquina de batre, mNACTEC
* Gravat de la locomòbil espanyola "Castilla"

## Referències

* ↑ «0084067». Diccionari de la llengua catalana de l'IEC. Institut d'Estudis Catalans.
* 1 2 «Historia de Fàbrica de Ciment Asland». Arxivat de l'original el 2010-06-19. [Consulta: 15 octubre 2011].
* ↑ Pujals, Eduard «La fàbrica del Clot del Moro (Berguedà)». Dovella, 29, 1989, pàg. 39–42. ISSN: 2385-3417.
* ↑ Falqués Sala, Angel. «El tren Renard» (HTML), 20-12-2016. [Consulta: 7 novembre 2021].

## Enllaços externs

* Història de l'automòbil a Espanya Arxivat 2011-10-05 a Wayback Machine.
# Arcans menors

Els Arcans menors són un conjunt de 56 cartes que forment part del joc del Tarot, juntament amb els Arcans majors. Es troben dividides en quatre colls de 14 cartes: espases, copes, bastos i oros, com la Baralla espanyola, però del model més antic: cartes numerades de l'1 al 10, més els personatges de la cort: sota (o valet), cavall, reina i rei. Cada un dels colls representaria un dels nivells socials medievals: la noblesa, simbolitzada per les espases, els camperols, pels bastos, el clero, per les copes i els comerciants, pels oros.
El disseny dels naips és divers, tot i que existeixen dissenys clàssics, com el del Tarot de Marsella (finals del segle xvii), que ha servit com a guia en l'elaboració de les figures i la seva simbologia. Una baralla molt popular és la Rider-White-Smith (o Rider-Waite o simplement Rider, ideada en 1910 per Arthur Edward Waite, elaborat per la seva deixeble Pamela Colman Smith i impresa per la Rider Company. Una altra baralla comú és el Tarot de Thoth, ideat entre 1938 i 1942 pel mag anglès Aleister Crowley i realitzat per la seva deixeble Frieda Harris; aquesta baralla es publicà en 1944, en blanc i negre, juntament amb el Llibre de Thoth, que explica la simbologia i l'ús, però fou editat amb els seus colors originals fins 1977, a Nova York, per U. S. Games Systems i Samuel Weiser.

## Referències

* ↑ «Orígenes e historia del Tarot de Marsella» (en castellà). [Consulta: 14 gener 2018].

## Bibliografia

* Dummett, M. (1980). The Game of Tarot. From Ferrara to Salt Lake City. London: Duckworth.
* Dummett, M. y McLeod, J. (2004). A History of Games Played with the Tarot Pack. Edwin Mellen Press.
* Berti, G. (2007). Storia dei Tarocchi. Verità e leggende sulle carte più misteriose del mondo. Milano: Mondadori ISBN 978-88-04-56596-3
# Anna Sophia Polak

Anna Sophia Polak (Rotterdam, 27 d'abril de 1874 - Auschwitz, Polònia - 26 de febrer de 1943) va ser una feminista i escriptora neerlandesa d'origen jueu. Va ser directora de l'Oficina Nacional del Treball de la Dona de 1908 a 1936. Va morir assassinada al camp de concentració de Auschwitz.

## Referències

* 1 2 de Haan, Francisca. «Anna Sophia Polak». Archivos de mujeres judías (Jewish Women's Archive). [Consulta: 14 abril 2016].
# Fléchy

Fléchy és un municipi francès, situat al departament de l'Oise i a la regió dels Alts de França. L'any 2007 tenia 92 habitants.

## Demografia
### Població

El 2007 la població de fet de Fléchy era de 92 persones. Hi havia 35 famílies de les quals 8 eren unipersonals (8 homes vivint sols), 8 parelles sense fills i 19 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 49 habitatges, 34 eren l'habitatge principal de la família, 5 eren segones residències i 10 estaven desocupats. Tots els 49 habitatges eren cases. Dels 34 habitatges principals, 25 estaven ocupats pels seus propietaris, 6 estaven llogats i ocupats pels llogaters i 3 estaven cedits a títol gratuït; 3 tenien dues cambres, 8 en tenien tres, 8 en tenien quatre i 15 en tenien cinc o més. 28 habitatges disposaven pel capbaix d'una plaça de pàrquing. A 16 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Fléchy el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 4 |
| 4 | 65 a 69 | 4 |
| 4 | 60 a 64 | 0 |
| 4 | 55 a 59 | 4 |
| 0 | 50 a 54 | 0 |
| 4 | 45 a 49 | 4 |
| 0 | 40 a 44 | 4 |
| 4 | 35 a 39 | 0 |
| 12 | 30 a 34 | 4 |
| 4 | 25 a 29 | 4 |
| 0 | 20 a 24 | 4 |
| 4 | 15 a 19 | 0 |
| 4 | 10 a 14 | 8 |
| 4 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 53 persones, 39 eren actives i 14 eren inactives. De les 39 persones actives 35 estaven ocupades (23 homes i 12 dones) i 4 estaven aturades (1 home i 3 dones). De les 14 persones inactives 6 estaven jubilades, 4 estaven estudiant i 4 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era un guixaire pintor.
L'any 2000 a Fléchy hi havia 7 explotacions agrícoles que ocupaven un total de 392 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Fléchy a l'INSEE.
* Évolution et structure de la population Fitxa amb el detall de dades de Fléchy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Gangulpara

Gangulpara és un poble de l'Índia, a Madhya Pradesh, districte de Balaghat a una distància aproximada de catorze kilòmetres de la capital provincial, Balaghat (ciutat). En aquest poble hi ha una cisterna o llac artificial i una caiguda d'aigua notables. Ambdues coses estan rodejades d'un paisatge de gran bellesa natural. La gent utilitza el lloc per fer pícnic. La cisterna acumula l'aigua del Ghysri Nala i s'utilitza per regar els camps.

## Referències

* ↑ Gangulpara Tank and Waterfall Arxivat 2016-11-05 a Wayback Machine. a beautyspotsofindia.com
* ↑ Gangulpara,Balaghat
* ↑ Gangulpara Tank and Waterfall Arxivat 2016-11-05 a Wayback Machine. a bhaaratdarshan.com
# Caulerpa racemosa

Caulerpa racemosa és una espècie de alga verda de la família Caulerpaceae. És de color verd i està composta d'una part rastrera i branquetes plenes de boletes paregudes a granets de raïm.
Pot habitar qualsevol biotip als primers 60 m de profunditat i en qualsevol substrat ja siga de sorra, grava o pedres. Prové d'Austràlia i actualment se l'ha trobat a la costa valenciana a Santa Pola i Castelló. Estudis apunten cap a un greu impacte ecològic sobre les comunitats vegetals autòctones. És a la llista dels 100 espècies invasores més dolents d'Europa.

## Referències

* ↑ «100 of The Worst». Daisie, 2012.
# Luinaïta-(OH)

La luinaïta-(OH) és un mineral de la classe dels silicats que fins al 2022 pertanyia al grup de la turmalina. Rep el nom de la localitat de Luina, a Austràlia, la seva localitat tipus. Des de l'any 2022 es considera un polimorf estructuralment semblant al schorl.

## Característiques

La luinaïta-(OH) és un silicat de fórmula química Na(Fe$^{2+}$)₃Al₆(Si₆O$_{18}$)(BO₃)₃(OH)₄. Va ser aprovada com a espècie vàlida per l'Associació Mineralògica Internacional l'any 2009, i desacreditada el 2022. Cristal·litza en el sistema monoclínic. És un membre monoclínic-pseudoromboèdric del grup de la turmalina. La reducció de la simetria és causada per l'ordre dels cations. Només pot ser identificada correctament mitjançant estudis XRD d'alta resolució (SXRD), sent les anàlisis realitzades amb EDS, EPMA i PXRD estàndard insuficients per a una correcta identificació.
Segons la classificació de Nickel-Strunz, la luinaïta-(OH) pertany a «09.CK - Ciclosilicats, amb enllaços senzills de 6 [Si₆O$_{18}$]$^{12-}$, amb anions complexos aïllats» juntament amb els següents minerals: fluorschorl, fluorbuergerita, cromodravita, dravita, elbaïta, feruvita, foitita, liddicoatita, olenita, povondraïta, schorl, magnesiofoitita, rossmanita, oxivanadiodravita, oxidravita, oxirossmanita, cromoaluminopovondraïta, fluordravita, fluoruvita, abenakiïta-(Ce), scawtita, steenstrupina-(Ce) i thorosteenstrupina.

## Formació i jaciments

Va ser descoberta a la mina mont Cleveland, situada a la localitat australiana de Luina, al districte de Heazlewood (municipi de Waratah-Wynyard, Tasmània). També ha estat descrita en altres indrets de Tasmània, així com al Brasil, els Estats Units i Noruega.

## Referències

* ↑ «Luinaite-(OH)» (en anglès). Mindat. [Consulta: 1r desembre 2021].
* 1 2 3 Miyawaki, Ritsuro; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 65». European Journal of Mineralogy, 34, 1, 24-02-2022, pàg. 143–148. DOI: https://doi.org/10.5194/ejm-34-143-2022 [Consulta: 4 març 2022].